Hreistursteinbrjótur
Hreistursteinbrjótur (fræðiheiti: Micranthes foliolosa) er blómplanta sem finnst á norðurslóðum norðurhvels. Gamla heitið Saxifraga foliolosa er enn notað í blómabókum enda er ættkvíslin Micranthes nokkuð nýlega aðskilin steinbrjótum.

Á Íslandi finnst hann hátt til fjalla á mið-Norðurlandi.

Hreistursteinbrjótur vex á rökum mosa eða flögum. Er lágvaxin planta (2–12 sm) með blöðin í hvirfingu neðst. Blómstöngullin er beinn með greiningu efst. Hann blómgast sjaldan, hefur yfirleitt æxlikorn í stað blóma.

Tilvísanir 

Plöntur á Íslandi
Steinbrjótar